C 188/38
DA
Den Europæiske Unions Tidende
30.5.2023
15. gør opmærksom på, at 42 byer i EU i 2019, inden pandemien, havde registreret mere end 1 million overnatninger, mens Paris, Barcelona, Lissabon og Rom hver især havde mere end 10 millioner overnatninger.
Det er netop byturismen og besøg i byer med en kunstarv samt rejsemål for sol- og strandferie, der i 2020 og 2021 blev hårdest ramt af covid-19;
16. finder det positivt, at rejsende nu i højere grad har fået øjnene op for mindre byer og landdistrikter, og glæder sig over, at flere og flere besøgende vælger ikke at følge de »traditionelle« turistruter.
På den baggrund støtter udvalget kraftigt om op målet i EU-strategien (3) om intelligent mobilitet om, at højhastighedstogtrafikken skal fordobles i hele Europa, og det er overbevist om, at moderne og bæredygtige rejseformer vil give et yderligere boost til turismen i landdistrikter;
17. understreger, at EU ser sig selv som verdens største turistdestination, men at genopretningen af turismen i EU i de sidste to år hovedsagelig kan tilskrives indenlandsk turisme og turisme inden for Europa.
For at gøre det endnu nemmere for EU-borgerne at rejse i EU efterlyser RU en fornyet indsats for at genåbne eksisterende jernbanegrænseovergange (149 af 265 forbindelser er ikke i drift (4)) og dermed fremme nulemissionstransport, puste nyt liv i jernbanenettet i EU og gøre det klar til det 21. århundredes udfordringer gennem størst mulig udnyttelse af den nyeste jernbaneteknologi.
Konsekvenser for boligsektoren 18.
Det Europæiske Regionsudvalg anerkender, at især kommuner i store europæiske byer skal håndtere en voksende efterspørgsel efter indkvartering til overkommelige priser for at kunne tage imod borgere, som ønsker at studere, arbejde eller bo i deres byer.
Tilvejebringelse af indkvartering til overkommelige priser er et spørgsmål af almen interesse, og det er de lokale myndigheder, der skal finde de bedst mulige løsninger for at afværge konflikter med dem, som udlejer til turister;
19. påpeger, at korttidsudlejning vedrører to særskilte markeder: boligmarkedet og turismemarkedet.
Økonomiske og skattemæssige incitamenter til bygningsrenovering kan derfor fremme omdannelsen af boliger til turistindkvartering med mulighed for kommerciel udnyttelse på bekostning af beboere, studerende og arbejdstagere;
20. mener, at den enkelte kompetente myndighed bør beslutte, om korttidsudlejning skal foregå i bygninger med sociale boliger;
21. understreger, at boligmarkedet i høj grad påvirkes i områder med stærk aktivitet på onlineplatforme (5) i form af stigende husleje og ejendomspriser og dermed færre tilgængelige boliger for lokalbefolkningen.
22. understreger, at der skal være plads til platformene, men at det er helt afgørende, at der er respekt for mål for den offentlige politik såsom tilgængelige og økonomisk overkommelige boliger og beskyttelse af bycentre, især i tider, hvor de økonomiske forhold i Europa forværres.
Korttidsudlejning via platforme og indvirkningen heraf må ikke undergrave den store accept af turisme i Europas regioner og byer og forringe livskvaliteten for beboerne.
Dataudveksling 23.
Det Europæiske Regionsudvalg mener derfor, at de obligatoriske krav om udveksling af oplysninger bør være bindende for platforme på markedet for korttidsudlejning under overholdelse af databeskyttelsesreglerne, da adgang til disse oplysninger er nødvendige for, at myndighederne kan sikre, at der findes boliger til overkommelige priser;
24. finder det bekymrende, at platformene har svært ved at dele kritiske oplysninger med myndighederne, selv om der er tegn på større tilgængelighed, hvilket vil hjælpe de lokale og regionale myndigheder med at træffe informerede politiske beslutninger og forenkle anvendelsen og fortolkningen af de lokale regler;
(3) (4) (5)
https://transport.ec.europa.eu/transport-themes/mobility-strategy_da.
https://ec.europa.eu/regional_policy/en/information/publications/reports/2018/comprehensive-analysis-of-the-existing-crossborder-rail-transport-connections-and-missing-links-on-the-internal-eu-borders.
https://www.sciencedirect.com/science/article/pii/S0094119020300498.